Der winter were mir ein zit
Der winter were mir ein zit·
so rehte wunnekliche gv̊t·
wer ich so selig dc ir strit·
getroste minen senden mv̊t·
o wol mich danne langer naht·
gelege ich als ich willen han·
si hat mich in eī truren braht·
des ich mich niht gemâssen kan·

Wie tv̊t der besten einer so·
dc er min senen mag vertragen·
es were wol vnd wurde ich fro·
ich kvnde wol sin ane klagen·
ob mir nv leit von im geschiht·
der mir ist nahe an min herze komen·
wc hilfet zorn als er mich siht·
den hat er schiere mir benomen·

Deutsche Philologie
Deutschland
12. Jahrhundert
Mittelhochdeutsch
Versdichtung
Codex Manesse